**Transportrutine for scenekunst**

*Dette er kun forslag til tiltak og mål for de ulike transportbehovene en virksomhet kan ha, som skal tilpasses slik at den blir mest mulig relevant for virksomheten. Måleindikatorene nevnt her er uten forslag til hva målene skal være på. Virksomheten vurderer selv hva som er fornuftige mål basert på virksomhetens størrelse, beliggenhet, antall forestillinger, antall besøkende, planlagte turneer og liknende hensyn. Et godt utgangspunkt for å sette mål er å ta utgangspunkt i reisemønsteret fra årene før, og vurdere hvilke tiltak som kan gjøres for å redusere miljøbelastningen fra transport.*

|  |  |
| --- | --- |
| Transportbehov | Retningslinjer for minst mulig miljøbelastende transport  |
| Turneer | Planlegg reisene i god tid med tanke på å minimere antall flyreiser. Planlegg slik at færrest mulig flyr minst mulig. Spill flere konserter/forestillinger i samme område, og unngå å fly kun for å spille én konsert eller forestilling. Kjør sammen og minimer antall kjøretøy dersom turneen skjer med bil eller buss. Undersøk om persontransport kan skje mest mulig kollektivt.Bruk lokalt crew og teknisk utstyr når det er mulig. Forslag til mål: Antall flyreiser til turneen: Antall personreiser med tog eller buss:  |
| Innleide artister *Gjelder først og fremst konserthus, i mindre grad teatre*  | Undersøk mulighetene for alternativer til å fly, og gi artistene mulighet til å reise med miljøvennlige fremkomstmidler. Tilby en grønn bonus til artister som reiser miljøvennlig. Samarbeid med andre aktører i området når tilreisende artister skal opptre. Forslag til mål:Antall tilreisende artister som ikke flyr: Maksimalt antall flyreiser for tilreisende artister:  |
| Persontransport for møter, konferanser og andre gjøremål  | Vurder om fysiske reiser kan erstattes med telefon- eller videokonferanser. Reis fortrinnsvis med tog eller buss på strekninger der dette er et alternativ. Planlegg møtene slik at færrest mulig mennesker må reise kortest mulig. Vurder om flere møter og andre gjøremål kan kombineres på samme reise for å redusere behovet for antall reiser. Tilby overnatting fremfor flere tur/retur-reiser. Forslag til mål:Maksimalt antall flyreiser til møter, konferanser og andre gjøremål:  |
| Pendling *Gjelder ansatte og andre tilknyttede i heltids- eller deltidsstillinger* | Erstatt pendlerreiser med fly/bil med tog/buss. Oppfordre til å jobbe på togreisen, eller tilby sovevogn på nattog. Prioriter færre pendlerreiser som varer i flere dager, framfor korte, hyppige reiser. Erstatt noen fysiske møter med pendlere med telefon- eller videomøter. Forslag til mål:Maksimalt antall pendlerreiser med fly:Maksimalt antall pendlerreiser med bil: |
| Transport av utstyr  | Undersøk om noe utstyr kan lånes på stedet framfor å transportere det. Prioriter å kjøpe/leie utstyr som ikke må transporteres langt. Planlegg i god tid, og prioriter varetransport uten bruk av fly.Sørg for effektiv varetransport mellom lager og scene. Planlegg slik at færrest mulig biler kjører tomme eller halvfulle.  |
| Transport av publikum  | Sørg for at publikum informeres om mulighetene til å reise kollektivt til og fra forestillinger. Samarbeid med lokale kollektivselskaper om ekstra avganger ved store forestillinger. Tilrettelegg for trygg sykkelparkering rundt lokalene. Omreisende virksomheter: prioriter å ha forestillinger i lokaler som ligger i nærheten av kollektivtransport. Forslag til mål: Bedre tilrettelegging for sykling Bedre informasjon til publikum om kollektivtilbudet  |